Абазов Фәнис Фәметдин улы

Абазов Фәнис Фәметдин улы (30.06.1949 — 29.01.2024) — ғалим-педагог, юғары мәктәп уҡытыусыһы. Педагогия фәндәре докторы (2002). Башҡортостан Республикаһының атҡаҙанған халыҡ мәғарифы хеҙмәткәре (1993), РСФСР-ҙың халыҡ мәғарифы отличнигы (1984) Абазов Фанис Фамутдинович.

 Биографияһы 
Фәнис Фәметдин улы Абазов Башҡортостан АССР-ының Борай районы Борай ауылында 1949 йылдың 30 июнендә тыуған. 
Урта мәктәпте тамамлағандан һуң «Сельхозтехника» район берекмәһендә хеҙмәт юлын башлай. 

1973 йыл — Бөрө педагогия институтын тамамлай.

 Хеҙмәт ҡаҙаныштары 
1973 йылда 2-се һанлы Борай урта мәктәбендә уҡытыусы, директор урынбаҫары булып эшләй.

1978 йылдан башлап Борай районы мәғарифы хеҙмәткәрҙәренең профсоюз ойошмаһын етәкләй. 

1981—2007 йылдарҙа Борай районы хакимиәтенең мәғариф бүлеге начальнигы.

1985 йылдан Башҡорт дәүләт университетының Бөрө филиалында эшләй, 2010 йылдан технология белеме кафедраһы мөдире. 

2002 йыл — Педагогия фәндәре докторы.

Фәнни хеҙмәттәре уҡыусыларҙы хеҙмәт ярҙамында тәрбиәләү проблемаларына арналған. 55 фәнни хеҙмәт авторы Абазов Фанис Фамутдинович. Ғалим-педагог әүҙем йәмәғәтсе, ихтирамға лайыҡ абруйлы белгес ине.

Абазов Фәнис Фәметдин улы 2024 йылдың 29 ғинуарында ҡаты сирҙән вафат булаУшёл из жизни наш выдающийся земляк - Абазов Фанис Фамутдинович.

 Маҡтаулы исемдәре һәм бүләктәре 
 Башҡортостан Республикаһының атҡаҙанған халыҡ мәғарифы хеҙмәткәре (1993)
 РСФСР-ҙың халыҡ мәғарифы отличнигы (1984) Абазов Фанис Фамутдинович

 Хеҙмәттәре 
 Подготовка сельских школьников к трудовому образу жизни. М., 1997; 
 Трудовая подготовка сельских школьников в условиях социально-экономических преобразований: теория, практика, перспективы. Челябинск, 2000; 
 Предпринимательство в системе общего, начального профессионального образования. М., 2006 Абазов Фанис Фамутдинович.

 Һылтанмалар 
  Абазов Фанис Фамутдинович
 Фанис Фамутдинович
 Ушёл из жизни наш выдающийся земляк - Абазов Фанис Фамутдинович

 Иҫкәрмәләр 

Категория:Башҡортостан ғалимдары
Категория:Рәсәй ғалимдары
Категория:Һөнәрҙәре буйынса Башҡортостан шәхестәре
Категория:Шәхестәр:Башҡортостанда фән